User talk:Radu78

Clubul Sportiv „ OLTCHIM " Rm.Vâlcea (România) a luat fiinta la data de 27.06.1973 sub denumirea de Asociatia sportiva „ CHIMISTUL" denumire pe care a purtat-o pâna la 01.10.1989 când si-a schimbat numele în clubul sportiv muncitoresc „OLTCHIM". De la data de 01.05.1997 clubul a devenit un club sportiv de performanta de drept privat, data de la care poarta numele sub care functioneaza si astazi: CLUBUL SPORTIV „OLTCHIM " Rm.Vâlcea.

C.S. „OLTCHIM" a avut în structura sa sapte sectii de performanta, sectii care au functionat pana in anul 2007, la urmatoarele ramuri de sport: • Atletism • Culturism • Handbal • Judo • Lupte greco – romane • Scrima • Tenis

Ponderea principala a detinut-o sectia de handbal ( ea reprezentând cca. 90 % din activitatea sportiva de performanta a clubului ) atât prin numarul de sportivi legitimati cât si prin performantele obtinute pe plan national si international. Sectia de handbal a clubului sportiv „ OLTCHIM " a luat fiinta în anul 1976 sub conducerea primului ei antrenor prof. CINCA CONSTANTIN. Dupa trei tentative nereusite de promovare în divizia „ B " ca echipa campioana a judetului Vâlcea, echipa reuseste aceasta promovare în luna mai a anului 1980. La prima sa participare în liga a doua echipa se claseaza în seria a II-a pe locul sapte din 10 echipe. În sezonul urmator 1981-1982 având în componenta sa jucatoare experimentate si un antrenor profesionist în persoana profesorului Constantin Popescu ( Pilica ), echipa reuseste promovarea în prima liga a handbalului feminin românesc. În cei 25 de ani de participare neîntrerupta în prima liga a campionatului national, echipa a reusit sa se claseze pe locurile fruntase astfel: • pe locul I - de 13 ori • pe locul II - de 5 ori • pe locul III - de 5 ori • pe locul IV – de 2 ori

Clasarea pe locul întâi în 13 editii de campionat si obtinerea celor 13 titluri de campioana nationala reprezinta un record national ( predecesoarele multiple campioane ale României, Universitatea Timisoara si Stiinta Bacau reusind sa obtina aceeasi performanta de câte 10 si respectiv 9 ori ). Pe plan intern, echipa „ OLTCHIM " se detaseaza clar fata de alte echipe si în competitia nationala dotata cu „ Cupa României " pe care a câstigat-o în ultimii 20 ani, tot de 13 ori. Prin performantele mentionate mai sus în campionatul primei Ligi si a Cupei României, echipa „OLTCHIM " a devansat clar în competitiile nationale, celelalte competitoare, detinând suprematia în handbalul feminin românesc ai ultimilor 20 de ani. Pe plan international începând cu anul 1983-1984 echipa „ OLTCHIM " a jucat ( cu o singura exceptie – sezonul 1987-1988 ) în cupele europene intercluburi astfel: • în „Cupa I.H.F " - de trei ori, câstigând trofeul în doua editii 1983-1984 si 1988-1989 • în „ Cupa Cupelor " - de sase ori, castigandu-o o data in editia 2006-2007, jucând o finala în 2001-2002 si doua semifinale în sezoanele 1986-1987 si 1992-1993 • în „ Liga Campionilor " de zece ori, reusind ca în doua editii sa se califice pâna în semifinale ( 1989 - 1990 si 1991-1992 ), iar în alte sase editii sa se califice pâna în faza grupelor

Tot în aceasta perioada echipa a participat la multe turnee amicale internationale reusind sa câstige de nenumarate ori astfel de competitii ( Bad Urach – Germania, Bondy – Franta, Augsburg – Germania, Strassburg – Franta, etc.). În august –septembrie 1984 echipa „ OLTCHIM " în calitate de detinatoare a „ Cupei I.H.F." a participat la prima editie a „ Supercupei Europei " organizata de Federatia Jugoslava de handbal la Varazdin, în compania echipelor Radnicki Belgrad detinatoarea Cupei campionilor europeni si Dalma Split detinatoarea Cupei Cupelor din acel an, reusind ca dupa o comportare de exceptie sa câstige trofeul pus în joc „SUPERCUPA EUROPEI".

In 2007, C.S. Oltchim a organizat editia acestui an a Supercupei Europei, competitie ce se va intitula pe viitor "Trofeul Campionilor", participante fiind Slagelse DT din Danemarca, castigatoarea Ligii Campionilor, Zvezda Zvenigorod, castigatoarea Cupei EHF, Lada Toglijati, finalista Ligii Campionilor (ambele din Rusia) si Oltchim Rm. Valcea, castigatoarea Cupei Cupelor. Confirmand valoarea deosebita “Oltchim” a reusit sa se impuna in finala cu Zvezda Zvenigorod cu scorul de 23 – 19 castigand astfel “Trofeul Campionilor”.

Tot in acest an, “Supercupa Romaniei” aflata la debutul ei sub organizarea Federatiei Romane de Handbal a fost castigata de Oltchim dupa ce a invins formatia Rulmentul Brasov cu scorul de 28 - 24 in jocul pe care l-a disputat la Chiajna pe data de 8 august.

De-a lungul acestor ultimi 25 de ani, clubul „ OLTCHIM " a furnizat anual între 3 si 8 jucatoare echipei nationale a României din care merita sa mentionam nume mari de jucatoare precum: Verigeanu Maria, Lada Cristina, Rodeanu Doina, Matei Edith, Topea Liliana, Tîrca Mariana, Cozma Valentina, Iovanescu Simona, Lazar Steluta Luca, Patru Marinela, si altele. Echipa de junioare I a obtinut de sapte ori titlu de campioana nationala în anii 1989, 1994, 1998, 2003, 2004, 2005 si 2006, iar cea de junioare II în 1999 si cea de junioare III în 2000.

Se poate spune, astfel ca începând cu anul 1985 C.S. „ OLTCHIM " a format în cadrul sau o adevarata scoala de handbal, o pepiniera handbalistica pentru echipa de senioare, furnizând în acelasi timp si sportive loturilor nationale de junioare si de tineret ale României care în ultimii ani au cucerit doua titluri de campioane mondiale la tineret în 1995 ( Brazilia ) si 1999 ( China ) precum si doua titluri de campioane europene la junioare în 1998 ( Slovacia ) si 2000 ( Franta ). În actualul sezon competitional 2007-2008, dupa ce in sezonul trecut echipa de handbal „ OLTCHIM " a avut o alta “infatisare” fiind vorba de o compozitie noua, nu mai putin de 9 vice campioane mondiale şi antrenorul lor alaturandu-se lotului vechi, alte trei jucatoare s-au alaturat valorosului grup: Raluca Ivan de la Zalau pe postul de pivot, Adriana Tacalie o junioare proprie ce promite pe postul de centru si Elena Babeanu, inter stanga, de asemenea provenita din echipa proprie de junioare a Oltchimului.

Obiectivele de performantă pentru acest an sunt foarte clare, Oltchim Rm. Valcea propunandu-si sa repete performantele de anul trecut din competitiile interne organizate de FRH cat si jucarea semifinalei sau de ce nu a finalei Ligii Campionilor, competitie internationala organizata de EHF. Ambitiile sunt pertinente in conditiile in care la ora actuala clubul dispune de tot suportul necesar, atat material cat si uman, pentru a face inalta performanta. Incepand cu 01 februarie 2007 sportivele sectiei de handbal activeaza intrun club profesionist, schimbat astfel dintrun club de amatori polisportiv intrunul monosportiv cu activitate unica handbalul, respectand prin aceasta modalitate cerintele comunitatii europene.

Convinsi fiind de faptul ca alaturi vom avea publicul suporter ce s-a constituit de fiecare data in al 8-lea jucator de pe teren, un bun cunoscator al fenomenului handbalistic feminin, nu ne ramane decat sa asteptam inceperea si derularea acestei editii de campionat iar la finalul lui sa avem posibilitatea sa sarbatorim realizarea eventului cupa-campionat si de ce nu, o noua cupa europeana sa ia loc in vitrina, oricum plina de trofee, a clubului nostru.